**Zápisnica**

**z 2. zasadnutia Obecného zastupiteľstva vo Vidinej,**

**konaného dňa 30.01.2023**

**Prítomní:** podľa prezenčnej listiny

**Ospravedlnení:** 0

**Neospravedlnení:** 0

**Návrhová komisia:** Vladimír Ragač, František Antalič, Emília Boltvanová

**Overovatelia zápisnice:** Peter Šupina, Miroslav Kumštár

Program:

1. Otvorenie
2. Voľba návrhovej komisie a určenie overovateľov zápisnice
3. Schválenie zabezpečenia finančných prostriedkov na spolufinancovanie projektov
4. Rôzne
5. Interpelácia
6. Diskusia
7. Záver

**1 Otvorenie**

**Ing. Ján Šupica** - privítal všetkých prítomných na  rokovaní Obecného zastupiteľstva vo Vidinej. Konštatoval, že v súlade so zákonom je obecné zastupiteľstvo uznášaniaschopné, z deviatich poslancov je 8 prítomných, poslanec Bc. Róbert Václavík oznámil neskorší príchod. Starosta predstavil program dnešného zasadnutia, prítomní k uvedenému programu nemali pripomienky.

**Uznesenie č. 32 zo dňa 30.01.2023**

Obecné zastupiteľstvo vo Vidinej

**SCVHAĽUJE**

program 2. zasadnutia obecného zastupiteľstva

Hlasovanie:

**ZA** 8 František Antalič, Emília Boltvanová, Emília Gajdošová, Mgr. art. Miroslav Janšto, Miroslav Kumštár, Pavol Bútor, Vladimír Ragač, Peter Šupina

**PROTI** 0

**ZDRŽAL SA** 0

**NEPRÍTOMNÍ** 1 Bc. Róbert Václavík

*Uznesenie bolo prijaté*

**2 Voľba návrhovej komisie a určenie overovateľov zápisnice**

**Ing. Ján Šupica –** za overovateľov zápisnice určil Petra Šupinu a Miroslava Kumštára. Do návrhovej komisie navrhol Vladimíra Ragača, Františka Antaliča, Emíliu Boltvanovú.

**Uznesenie č. 33 zo dňa 30.01.2023**

Obecné zastupiteľstvo vo Vidinej

**A. SCHVAĽUJE**

návrhovú komisiu v zložení: Vladimír Ragač, František Antalič, Emília Boltvanová

Hlasovanie:

**ZA** 8 František Antalič, Emília Boltvanová, Emília Gajdošová, Mgr. art. Miroslav Janšto, Miroslav Kumštár, Pavol Bútor, Vladimír Ragač, Peter Šupina,

**PROTI** 0

**ZDRŽAL SA** 0

**NEPRÍTOMNÍ** 1 Bc. Róbert Václavík

**B. BERIE NA VEDOMIE**

overovateľov zápisnice: Peter Šupina, Miroslav Kumštár

*Uznesenie bolo prijaté*

**3 Schválenie zabezpečenia finančných prostriedkov na spolufinancovanie projektov**

**Ing. Ján Šupica**–informoval prítomných o predložených žiadostiach o nenávratný finančný príspevok za účelom realizácie viacerých projektov, jedná sa o:

* „Zvýšenie miery zhodnocovania odpadov so zameraním na ich prípravu na opätovné použitie recykláciu a podpora predchádzania vzniku odpadov v obci Vidiná“
* „Projektová dokumentácia – obnova parku Vidiná – pravidelná záhrada“
* „Projektová dokumentácia – zázemie pre návštevníkov športového areálu a prístrešok s ohniskom“

**Uznesenie č. 34 zo dňa 30.01.2023**

Obecné zastupiteľstvo vo Vidinej

**A. SCHVAĽUJE**

1. predloženie žiadosti o nenávratný finančný príspevok za účelom realizácie projektu „Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov v obci Vidiná“ v rámci výzvy na predkladanie žiadosti o nenávratný príspevok s kódom: OPKZP-PO1-SC111-2021-72,
2. zabezpečenie finančných prostriedkov na spolufinancovanie realizovaného projektu vo výške 5 % z celkových oprávnených výdavkov sume 3852,20 Eur,
3. zabezpečenie financovania prípadných neoprávnených výdavkov z rozpočtu obce,
4. súhlasí s uzavretím zmluvy o NFP vrátane dodatkov na realizáciu projektov.

**B. SCHVAĽUJE**

1. predloženie žiadosti o nenávratný finančný príspevok za účelom realizácie projektu „Projektová dokumentácia – obnova parku Vidiná – pravidelná záhrada“ realizovaného v rámci výzvy na predkladanie žiadostí o nenávratný finančný príspevok na prípravu regionálnych projektov, kód výzvy IROP-PO7-SC76-2022-98, ktorého ciele sú v súlade s platným územným plánom obce a platným programom rozvoja obce,
2. zabezpečenie realizácie projektu v súlade s podmienkami poskytnutia pomoci,
3. zabezpečenie finančných prostriedkov na spolufinancovanie realizovaného projektu vo výške 5 % z celkových oprávnených výdavkov sume 276,67 Eur,
4. zabezpečenie financovania prípadných neoprávnených výdavkov z rozpočtu obce,
5. súhlasí s uzavretím zmluvy o NFP vrátane dodatkov na realizáciu projektu.

**C. SCHVAĽUJE**

1. predloženie žiadosti o nenávratný finančný príspevok za účelom realizácie projektu „Projektová dokumentácia – zázemie pre návštevníkov športového areálu a prístrešok s ohniskom“ realizovaného v rámci výzvy na predkladanie žiadostí o nenávratný finančný príspevok na prípravu regionálnych projektov, kód výzvy IROP-PO7-SC76-2022-98, ktorého ciele sú v súlade s platným územným plánom obce a platným programom rozvoja obce,
2. zabezpečenie realizácie projektu v súlade s podmienkami poskytnutia pomoci,
3. zabezpečenie finančných prostriedkov na spolufinancovanie realizovaného projektu vo výške 5 % z celkových oprávnených výdavkov sume 3 855,00 Eur,
4. zabezpečenie financovania prípadných neoprávnených výdavkov z rozpočtu obce,
5. súhlasí s uzavretím zmluvy o NFP vrátane dodatkov na realizáciu projektu.

Hlasovanie:

**ZA** 8 František Antalič, Emília Boltvanová, Emília Gajdošová, Mgr. art. Miroslav Janšto, Miroslav Kumštár, Pavol Bútor, Vladimír Ragač, Peter Šupina,

**PROTI** 0

**ZDRŽAL SA** 0

**NEPRÍTOMNÍ** 1 Bc. Róbert Václavík

*Uznesenie bolo prijaté*

Príchod poslanca Bc. Róberta Václavíka o 18.10 hod.

**4 Rôzne**

**a) Správa hlavnej kontrolórky o výsledku kontroly**

**Ing. Ján Šupica –**v súlade so schváleným plánom kontrolnej činnosti za I. a II. Polrok 2022 vykonala nasledovné kontroly a spracovala príslušné dokumenty:

* spracovanie správa o kontrolnej činnosti za rok 2021 v zmysle § 18f ods. 1 písm. e) zákona č.369/1991 Z. z. o obecnom zriadení
* kontrola inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach obce
* spracovanie odborného stanoviska hlavnej kontrolórky k záverečnému účtu obce za rok 2021
* kontrola plnení uznesení obecného zastupiteľstva vo Vidinej v zmysle § 18 d ods. 1) zákona č.369/1990 Zb. z. o obecnom zriadení, v znení neskorších predpisov
* kontrola plnenia príjmov a výdavkov rozpočtu obce v zmysle § 17 ods. 15 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a predpisov
* spracovanie stanovisko hlavnej kontrolórky obce k návrhu rozpočtu obce na roky 2023 – 2025

Na rokovanie sa dostavil poslanec Bc. Róbert Václavík.

**Uznesenie č. 35 zo dňa 30.01.2023**

Obecné zastupiteľstvo vo Vidinej

**BERIE NA VEDOMIE**

Správu o kontrolnej činnosti hlavnej kontrolórky Obce Vidiná za rok 2022

Hlasovanie:

**ZA** 9 František Antalič, Emília Boltvanová, Emília Gajdošová, Mgr. art. Miroslav Janšto, Miroslav Kumštár, Pavol Bútor, Vladimír Ragač, Peter Šupina, Bc. Róbert Václavík

**PROTI** 0

**ZDRŽAL SA** 0

**NEPRÍTOMNÍ** 0

*Uznesenie bolo prijaté*

**b) Žiadosť neverejného poskytovateľa sociálnej služby o finančný príspevok na prevádzku poskytovanej sociálnej služby**

**Ing. Ján Šupica –** oboznámil prítomných o doručení žiadosti neverejného poskytovateľa sociálnej služby Annamaria n.o., Dolné Plachtince 80, v ktorej žiadajú o finančnú podporu poskytovania sociálneh služby z verejných prostriedkov pre obyvateľa obce, pána Š. V. umiestneného v tomto zariadení pre seniorov. V zmluve je uvedené, že zvyšnú časť úhrady za poskytnutú sociálnu službu bude doplácať manželka. V žiadosti neverejného poskytovateľa sociálnej služby Annamaria n.o., nie je konkretizovaná výška úhrady.

**Uznesenie č. 36 zo dňa 30.01.2023**

Obecné zastupiteľstvo vo Vidinej

**NESCHVAĽUJE**

Žiadosť neverejného poskytovateľa sociálnej služby o finančný príspevok na prevádzku poskytovanej sociálnej služby Annamaria n.o., IČO: 50572024, sídlo: Dolné Plachtince 80

Hlasovanie:

**ZA** 0

**PROTI** 8 Emília Boltvanová, Emília Gajdošová, Mgr. art. Miroslav Janšto, Miroslav Kumštár, Pavol Bútor, Vladimír Ragač, Peter Šupina, Bc. Róbert Václavík

**ZDRŽAL SA** 1 František Antalič

**NEPRÍTOMNÍ** 0

**Žiadosť bola v plnom rozsahu zamietnutá**

*Uznesenie bolo prijaté*

**4 Interpelácia**

**Ing. Ján Šupica –** oboznámil prítomných s plánovanou rekonštrukciu strechy kultúrneho domu**,** prizvaný statik skonštatoval a zároveň upozornil na havarijný stav strechy. Práve prebieha komunikácia s projektantom, ktorý spracováva návrh projektu na novú strechu kultúrneho domu. Predstavil možnosti financovania tejto investície. Jednou z možností je uchádzanie sa o európske finančné zdroje, čo je však dlhodobý proces, alebo druhá možnosť je formou čerpania výhodného úveru z banky. Je nutné rozhodnúť sa, akou formou sa bude financovať rekonštrukcia strechy. V prípade financovania z úveru by sa zo zvyšných peňazí mohla zrekonštruovať ďalšia ulica, všetko bude záležať od sumy na rekonštrukciu strechy.

**Miroslav Kumštár** navrhol vypracovanie statického posudku strechy, nezáväzne aj iným statikom. Ďalej navrhol pri čerpaní úveru, kým príde na rad rekonštrukcia strechy, finančné prostriedky použiť na postupnú výmenu svietidiel na verejnom osvetlení, aby sa predišlo vypínaniu a zároveň došlo k úspore elektrickej energie.

**Ing. Ján Šupica** informoval, že k postupnému vymieňaniu svietidiel sme už pristúpili. Ďalej pripomenul, že v najbližšom období je nutné riešiť obecný rozhlas. O uvedených investičných prioritách bude rokovať obecné zastupietľstvo.

**15 Diskusia**

Nikto z prítomných nemal príspevok do diskusie.

**16 Záver**

**Ing. Ján Šupica** – poďakoval prítomným poslancom a zamestnancom za účasť.

Zapísala: Bc. Mariana Kamenská

Dňa: 30.01.2023

 Ing. Ján Šupica

 starosta obce

**Overovatelia zápisnice:**

Vo Vidinej, dňa ..........................................Vladimír Ragač, podpis .........................................................

Vo Vidinej, dňa ..........................................Ing. Marián Jeleň, podpis .....................................................